Komisijos tarnybų darbinis dokumentas - Lydraštis Komisijos komunikatas Europos parlamentui, Tarybai, Europos ekonomikos ir socialinių reikalų komitetui ir Regionų komitetui - Globalioji Europa: glaudesnė partnerystė siekiant užtikrinti europos eksportuotojų patekimą į rinkas - Poveikio vertinimo santrauka {KOM(2007) 183 galutinis} {SEK(2007) 452} /* SEK/2007/0453 galutinis */





[pic] | EUROPOS BENDRIJŲ KOMISIJA | Briuselis, 18.4.2007 SEK(2007) 453 KOMISIJOS TARNYBŲ DARBINIS DOKUMENTAS Lydraštis KOMISIJOS KOMUNIKATAS EUROPOS PARLAMENTUI, TARYBAI, EUROPOS EKONOMIKOS IR SOCIALINIŲ REIKALŲ KOMITETUI IR REGIONŲ KOMITETUI GLOBALIOJI EUROPA: GLAUDESNĖ PARTNERYSTĖ SIEKIANT UŽTIKRINTI EUROPOS EKSPORTUOTOJŲ PATEKIMĄ Į RINKAS POVEIKIO VERTINIMO SANTRAUKA {KOM(2007) 183 galutinis}{SEK(2007) 452} Santrauka 1996 m. parengtos pirmos ES patekimo į rinkas strategijos tikslas buvo užtikrinti daugiašalius ir dvišalius prekybos sandorių vykdymą ir atverti trečiųjų šalių rinkas. Ši strategija buvo grindžiama dviem ramsčiais: ES įmonių informavimu apie patekimo į rinkas sąlygas, dalyvaujant visoms svarbioms ES suinteresuotosioms šalims; ir kliūčių šalinimo metodo kūrimu. Praėjus dešimčiai metų pasaulio politinis ir ekonominis kraštovaizdis keičiasi. Atsiranda naujų reikšmingų prekybos partnerių. Taip pat kinta prekybos kliūčių pobūdis. ES įmonės labiau priklauso nuo sparčiau augančių užsienio rinkų, o tai savo ruožtu skatina ekonomikos augimą Europos Sąjungoje. 2006 m. Komunikate dėl globaliosios Europos raginama atnaujinti strategiją dėl patekimo į rinkas. Iš 2005 m. vykusio Patekimo į rinkas simpoziumo išvadų, 2006 m. Crowell & Moring vertinimo tyrimo ir 2006–2007 m. viešųjų konsultacijų internetu matyti, kad Komisija turi priimti tikrą „su paslaugomis susijusį įsipareigojimą“ ir nustatyti rinkų bei kliūčių prioritetus, norint gauti geresnių valstybių narių ir įmonių partnerystės rezultatų. Atliekant šį patekimo į rinkas poveikio vertinimą buvo išanalizuota dabartinė padėtis ir išnagrinėtos keturios tolesnių veiksmų galimybės: - A galimybė. Sumažinti su patekimu į rinkas susijusią veiklą ir apsiriboti informacijos teikimu. - B galimybė. Išlaikyti status quo – kaip įprasta priimti ir (arba) tobulinti projektus. - C galimybė. Taikyti kategoriškesnį metodą. arba - D galimybė. Atlikti radikalų, ambicingą bei pertvarkymą, paskirti specialų „Patekimo į rinkas atstovą“ ir įsteigti „Patekimo į rinkas vykdomąją agentūrą“. Išnagrinėjus visas galimybes paaiškėjo, kad C galimybė : Taikyti kategoriškesnį metodą – tai patikimiausias būdas įvykdyti Komunikato dėl globaliosios Europos reikalavimus ir padaryti teigiamą poveikį Lisabonos darbotvarkės tikslams. Manoma, kad nė viena iš keturių galimybių neturėtų neigiamo poveikio besivystančioms šalims ir socialinei bei aplinkos politikai. Pasirinktas metodas būtų toks: naujoji patekimo į rinkas partnerystė, kurioje daugiausia turimų išteklių būtų skiriama toms kliūtims ir šalims, kuriose ES įmonės galėtų pasiekti geriausių rezultatų, bet pačiame procese nepamirštant mažesniųjų ES valstybių narių ir MVĮ poreikių; veiksmingesnis prekybos politikos priemonių panaudojimas; bendradarbiavimas, atskirai atsižvelgiant į kiekvieną atvejį, su panašių tikslų kitose rinkose siekiančiomis trečiosiomis šalimis; patobulinta patekimo į rinkas duomenų bazė; šalių galimybė pranešti apie prekybos kliūtis; labiau suderintas visų suinteresuotųjų šalių darbo koordinavimo metodas. Remiantis metodu „iš apačios į viršų“ bus sukurti „patekimo į rinkas tinklai“, kurių pagrindas − naujoji Komisijos, valstybių narių ir įmonių partnerystė bei svarbesnis Komisijos delegacijų vaidmuo vietos lygmeniu. Remiantis Komunikato dėl globaliosios Europos poveikio vertinimu bus reguliariai atliekama naujosios patekimo į rinkas partnerystės peržiūra. Tokiai peržiūrai atlikti bus nustatyti stebėsenos rodikliai ir vertinimo priemonės. Be to, per dvejus ar trejus metus nuo peržiūrėtos strategijos pradžios turėtų būti atliktas papildomas nepriklausomas išorinis jos poveikio vertinimas. Šiame dokumente išsamiai atsižvelgiama į 2007 m. kovo 9 d. paskelbtą Poveikio vertinimo valdybos nuomonę.